कंपनी का दावा- स्मार्टफोन में 3 दिन की बैटरी लाइफ मिलेगी, 50MP ड्यूल कैमरा; शुरुआती कीमत ₹8,999
Nokia C32 Price in India: ₹10,499 | Available for Purchase from May 24, 2023 HMD ग्लोबल की नोकिया ने मंगलवार (23 मई) को इंडियन मार्केट में अपना नया बजट-फ्रेंडली स्मार्टफोन C32 लॉन्च कर दिया है।
HMD ग्लोबल की नोकिया ने मंगलवार (23 मई) को इंडियन मार्केट में अपना नया बजट-फ्रेंडली स्मार्टफोन C32 लॉन्च कर दिया है। C32 की शुरुआती कीमत ₹8,999 रुपए है। इस स्मार्टफोन में एंड्रॉइड-13 ऑपरेटिंग सिस्टम (OS) दिया गया है। नोकिया C32 में आपको 50MP ड्यूल कैमरा, तीन दिन की बैटरी लाइफ और रियर ग्लास पैनल मिलता है।
C32-वैरिएंट एंड प्राइस 
नोकिया C32 को आप भारत में रिटले स्टोर्स और कंपनी की ऑफिशियल वेबसाइट Nokia.com से खरीद सकते हैं। C32 दो स्टोरेज वैरिएंट में अवेलेबल है। पहला 4GB रैम और 64GB इंटरनल स्टोरेज, जिसकी कीमत ₹8,999 है। दूसरा 4GB रैम और 128GB इंटरनल स्टोरेज, जिसकी कीमत ₹9,499 रुपए है।
C32-ऑफर एंड कलर्स
C32 के साथ जियो पार्टनर ऑफर भी मिल रहा है। जिसका फायदा जियो प्लस के पोस्टपेड यूजर्स को ₹399 के प्लान पर मिलेगा। इस ऑफर में यूजर्स को एडिशनल डेटा और कई सर्विसेस के लिए कूपन्स समेत एक्सक्लूसिव बेनेफिट्स भी दिए जा रहे हैं। C32 तीन कलर्स- चारकोल, ब्रीजी मिंट और बीच पिंक में अवेलेबल है।
नोकिया C32-फीचर्स
C32 के रियर में एक मजबूत बैक ग्लास मिलता है, जिसे ड्यूल-टोन फिनिश के साथ स्ट्रेट साइडवॉल्स से डिजाइन किया गया है। इसमें 6.5-इंच का HD+डिसप्ले मिलता है। यह फोन ऑक्टा कोर चिपसेट के साथ आता है। जिसमें 4GB परमानेंट रैम मिलती है। हालांकि, इसकी रैम को 3GB वर्चुअल रैम जोड़कर 7GB तक एक्सपेंड किया जा सकता है।
सेल्फी के लिए C32 में 8MP का फ्रंट कैमरा दिया गया है। वहीं फोटोग्राफी के लिए फोन के रियर पैनल में 50MP का AI मैन कैमरा मिलता है। नोकिया C32 एंड्रॉइड-13 ऑपरेटिंग सिस्टम के साथ आता है। C32 के फ्रंट-बैक में मजबूत ग्लास और मेटल चेसिस दिया गया है। इसमें स्क्रेच, गिरने और डेली वियर एंड टियर से बचाने के लिए IP52-रेटेड प्रोटेक्शन मिलता है।
C32 ऐप हाइबरनेशन और सुपर बैटरी सेवर के साथ आता है, जिससे स्मार्टफोन एक बार चार्ज करने पर तीन दिनों तक चल सकता है। इसके अलावा C32 में 2 साल का सिक्योरिटी अपडेट्स मिलता है।